cyanic-selkie/wikianc huggingface dataset:
সুভাষ মুখোপাধ্যায় (কবি)
সম্মাননা
এছাড়াও প্রগ্রেসিভ রাইটার্স ইউনিয়নের ডেপুটি সেক্রেটারি ও ১৯৮৩ সালে অ্যাফ্রো-এশীয় লেখক সংঘের সাধারণ সংগঠক নির্বাচিত হন কবি। ১৯৮৭ সাল থেকে তিনি ছিলেন সাহিত্য অকাদেমির একজিকিউটিভ বোর্ডের সদস্য।
সত্তরের প্রথম ভাগে রাজশাহী বিশ্ববিদ্যালয়ের ছাত্র হাসিবুল ইসলাম ‘সুভাষ মুখোপাধ্যায়: কবি ও কবিতা’ শিরোনামে একটি অভিসন্দর্ভ লেখেন স্নাতকোত্তর ডিগ্রির জন্য। বাংলাদেশ ও ভারতের পশ্চিমবঙ্গ মিলিয়ে সুভাষ মুখোপাধ্যায়কে নিয়ে বিদ্যায়তনিক পর্যায়ে এটি প্রথম গবেষণা। এর পর তাঁকে নিয়ে বহু লেখালিখি ও গবেষণা হয়েছে।
thumb|সুভাষ মুখোপাধ্যায়ের নামানুসারে নামাঙ্কিত [[কবি সুভাষ মেট্রো স্টেশন|কবি সুভাষ মেট্রো স্টেশনের সম্মুখভাগ।]] সুভাষ মুখোপাধ্যায়ের কাব্যগ্রন্থ পদাতিক-এর নামানুসারে ২০০৯ সালে শিয়ালদহ-নিউ জলপাইগুড়ি এক্সপ্রেসের নাম রাখা হয় "পদাতিক এক্সপ্রেস"। ২০১০ সালের ৭ অক্টোবর কলকাতা মেট্রো নিউ গড়িয়া স্টেশনটি কবির নামে উৎসর্গ করে, এই স্টেশনটি বর্তমানে "কবি সুভাষ মেট্রো স্টেশন" নামে পরিচিত।
কাব্যগ্রন্থ
পদাতিক (১৯৪০), অগ্নিকোণ (১৯৪৮), চিরকুট (১৯৫০), ফুল ফুটুক (১৯৫৭), যত দূরেই যাই (১৯৬২), কাল মধুমাস (১৯৬৬), এই ভাই (১৯৭১), ছেলে গেছে বনে (১৯৭২), একটু পা চালিয়ে ভাই (১৯৭৯), জল সইতে (১৯৮১), চইচই চইচই (১৯৮৩), বাঘ ডেকেছিল (১৯৮৫), যা রে কাগজের নৌকা (১৯৮৯), ধর্মের কল (১৯৯১)।
কবিতা সংকলন
সুভাষ মুখোপাধ্যায়ের কবিতা (১৩৬৪ বঙ্গাব্দ), সুভাষ মুখোপাধ্যায়ের শ্রেষ্ঠ কবিতা (১৯৭০), সুভাষ মুখোপাধ্যায়ের কাব্যসংগ্রহ, প্রথম খণ্ড (১৩৭৯ বঙ্গাব্দ), সুভাষ মুখোপাধ্যায়ের কাব্যসংগ্রহ, দ্বিতীয় খণ্ড (১৩৮১ বঙ্গাব্দ), কবিতাসংগ্রহ ১ম খণ্ড (১৯৯২), কবিতাসংগ্রহ ২য় খণ্ড (১৯৯৩), কবিতাসংগ্রহ ৩য় খণ্ড (১৯৯৪), কবিতাসংগ্রহ ৪র্থ খণ্ড (১৯৯৪)।
অনুবাদ কবিতা
নাজিম হিকমতের কবিতা (১৯৫২), দিন আসবে (১৩৭৬ বঙ্গাব্দ, নিকোলো ভাপৎসারভের কবিতা), পাবলো নেরুদার কবিতাগুচ্ছ (১৩৮০ বঙ্গাব্দ), ওলঝাস সুলেমেনভ-এর রোগা ঈগল (১৯৮১ বঙ্গাব্দ), নাজিম হিকমতের আরো কবিতা (১৩৮৬ বঙ্গাব্দ), পাবলো নেরুদার আরো কবিতা (১৩৮৭ বঙ্গাব্দ), হাফিজের কবিতা (১৯৮৬), চর্যাপদ (১৯৮৬), অমরুশতক (১৯৮৮)।
ছড়া
মিউ-এর জন্য ছড়ানো ছিটানো (১৯৮০)।
কবিতা সম্পর্কিত গদ্যরচনা
কবিতার বোঝাপড়া, টানাপোড়েনের মাঝখানে।
অর্থনৈতিক রচনা
ভূতের বেগার (১৯৫৪, কার্ল মার্ক্স রচিত ওয়েজ লেবার অ্যান্ড ক্যাপিটাল অবলম্বনের)।
অনুবাদ রচনা
মত ক্ষুধা (১৯৫৩, ভবানী ভট্টাচার্যের সো মেনি হাঙ্গার্স উপন্যাসের অনুবাদ), রোজেনবার্গ পত্রগুচ্ছ (১৯৫৪), ব্যাঘ্রকেতন (নেতাজি সুভাষচন্দ্র বসুর জীবন ও কর্মভিত্তিক একটি অনুবাদ), রুশ গল্প সঞ্চয়ন (১৯৬৮), ইভান দেনিসোভিচের জীবনের একদিন (১৯৬৮), চে গেভারার ডায়েরী (১৯৭৭), ডোরাকাটার অভিসারে (১৯৬৯, শের জঙ্গের ট্রায়াস্ট উইথ টাইগার্স অবলম্বনে), আনাফ্রাঙ্কের ডায়েরী (১৯৮২), তমস (১৩৯৫ বঙ্গাব্দ, ভীষ্ম সাহানীর উপন্যাসের অনুবাদ)।
উপন্যাস
হাংরাস (১৯৭৩), কে কোথায় যায় (১৯৭৬)। 'কমরেড কথা কও'(১৯৯০)
জীবনী
জগদীশচন্দ্র (১৯৭৮), আমাদের সবার আপন ঢোলগোবিন্দের আত্মদর্শন (১৯৮৭), ঢোলগোবিন্দের এই ছিল মনে।
শিশু ও কিশোর সাহিত্য
নীহাররঞ্জন রায় রচিত বাঙ্গালীর ইতিহাস গ্রন্থের কিশোর সংস্করণ (১৯৫২), অক্ষরে অক্ষরে আদি পর্ব (১৯৫৪), কথার কথা (১৯৫৫), দেশবিদেশের রূপকথা (১৯৫৫), বাংলা সাহিত্যের সেকাল ও একাল (১৯৬৭), ইয়াসিনের কলকাতা (১৯৭৮)।
সম্পাদিত গ্রন্থ
কেন লিখি (১৯৪৫, বিশিষ্ট বাঙালি সাহিত্যিকদের জবানবন্দী, হিরণকুমার সান্যালের সঙ্গে যৌথ উদ্যোগে রচিত), একসূত্র (১৯৫৫, ফ্যাসিবিরোধী কবিতা সংকলন, গোলাম কুদ্দুসের সঙ্গে যৌথ সম্পাদনা), ছোটদের পুজো সংকলন – পাতাবাহার, বার্ষিক আগামী ইত্যাদি।
সংকলন
গদ্যসংগ্রহ (১৯৯৪) by Rupam Ghosh
পারারিয়ার গণধর্ষণ (১৯৮৮)
পারারিয়ার গণধর্ষণ জাতিভিত্তিক সহিংসতার একটি ঘটনা ছিল, যা ১৯৮০ সাল থেকে ১৯৯০ সালের মধ্যে ভারতের বিহারের বেশ কয়েকটি অঞ্চলকে প্রভাবিত করেছিল। ঘটনাটি মন্দির শহরের দেওঘর থেকে 30 km অবস্থিত পারারিয়া গ্রামে সংঘটিত হয়। বিহার পুলিশ বাহিনীর একটি গোষ্ঠী ২৬ টি পরিবারের মহিলাদের গণধর্ষণ করেছে। নিহতরা যাদব বর্ণ শ্রেণিবদ্ধ ছিলেন, যা অন্যান্য পশ্চাৎপদ শ্রেণি হিসাবে শ্রেণিবদ্ধ ছিল।
ঘটনা
এই মামলায় বিচারক পাঁচজন পুলিশ কর্মকর্তাকে বল প্রয়োগের জন্য "অন্যায়ভাবে কারাবাস" করার জন্য এবং অন্য ১৪ জনকে গণধর্ষণের জন্য অভিযুক্ত করেছেন। এটি ছিল বিহারে পুলিশি অত্যাচারের অন্যতম বড় অভিযোগ।
জনপ্রিয় সংস্কৃতিতে
সাগরি ছাব্রা পরিচালিত একটি চলচ্চিত্র রেপ অ্যাজ অ্যাসারশন অব পাওয়ার-এ ঘটনাটি চিত্রিত করেছে। মুভিটি একটি বড় বাঁধ প্রকল্পের জন্য পানির নিচে ডুবে যাওয়া একটি গ্রাম ও গ্রামবাসীরা ক্ষতিপূরণের জন্য প্রতিমিকে কেন্দ্র করে নির্মিত। একগুঁয়ে গ্রামবাসীর উপর প্রকাশ্যে অপমানের মাধ্যমে প্রতিবাদ দমন করার জন্য ধর্ষণ সংঘটিত হয়।
গঙ্গারামপুর কলেজ
গঙ্গারামপুর কলেজ টি ভারতের পশ্চিমবঙ্গের  দক্ষিণ দিনাজপুর জেলার গঙ্গারামপুর শহরে অবস্থিত। এই কলেজ বা মহাবিদ্যালয়টি ১৯৮১ সালে প্রতিষ্ঠিত হয়। এক সময় এই কলেজটি উত্তরবঙ্গ বিশ্ববিদ্যালয় এর অধীনে থাকলেও বর্তমানে এটি মালদা এ অবস্থিত গৌড়বঙ্গ বিশ্ববিদ্যালয় এর অধীনে পরিচালিত।
অনুমোদন
গঙ্গারামপুর কলেজটি বিশ্ববিদ্যালয় মঞ্জুরি কমিশনের দ্বারা অনুমদিত।
শেইলিন উডলি
শেইলিন ডাইয়ান উডলি (জন্ম ১৫ নভেম্বর ১৯৯১) একজন মার্কিন অভিনেত্রী, চলচ্চিত্র প্রযোজক ও সক্রিয়কর্মী। স্যান বার্নার্দিনোতে জন্মগ্রহণকারী ও সিমি ভ্যালিতে বেড়ে ওঠা উডলি চার বছর বয়সে মডেলিং এবং টেলিভিশনে পেশাদার অভিনয় জীবন শুরু করেন। তিনি এবিসির পারিবারিক নাট্যধর্মী ধারাবাহিক দ্য সিক্রেট লাইফ অব দি আমেরিকান টিনেজার (২০০৮-২০১৩)-এ অ্যামি জুয়ের্গেন্স চরিত্রে অভিনয়ের মধ্য দিয়ে প্রথম খ্যাতি অর্জন করেন।
২০০৫ সালে ফেলিসিটি: অ্যান আমেরিকান গার্ল অ্যাডভেঞ্চার দিয়ে উডলির চলচ্চিত্রে অভিষেক ঘটে। এরপর তিনি দ্য ডিসেন্ড্যান্টস এবং দ্য স্পেক্টাকুলার নাউ (২০১৩) চলচ্চিত্রে অভিনয় করেন। প্রথমোক্ত চলচ্চিত্রটির জন্য তিনি একাধিক সমালোচক সমিতির পুরস্কার অর্জন করেন এবং চলচ্চিত্রে শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। তিনি প্রণয়মূলক নাট্যধর্মী দ্য ফল্ট ইন আওয়ার স্টার্স (২০১৪) চলচ্চিত্রে কিশোরী ক্যানসার রোগী চরিত্রে এবং বিজ্ঞান কল্পকাহিনি দ্য ডাইভার্জেন্ট ধারাবাহিক (২০১৪-২০১৬)-এ বিয়াত্রিচ প্রায়র চরিত্রে অভিনয় করে অধিক খ্যাতি অর্জন করেন। ২০১৭ থেকে ২০১৯ সালে তিনি এইচবিওর নাট্যধর্মী ধারাবাহিক বিগ লিটল লাইজ-এ যৌন নিপীড়ন থেকে বেঁচে যাওয়া তরুণী চরিত্রে অভিনয় করে একটি প্রাইমটাইম এমি পুরস্কার ও একটি গোল্ডেন গ্লোব পুরস্কারের মনোনয়ন লাভ করেন।
প্রারম্ভিক জীবন
উডলি ১৯৯১ সালের ১৫ই নভেম্বর ক্যালিফোর্নিয়া অঙ্গরাজ্যের স্যান বার্নার্দিনো কাউন্টিতে জন্মগ্রহণ করেন এবং সিমি ভ্যালিতে বেড়ে ওঠেন। তার মতা লরি (বিবাহপূর্ব ভিক্টর) একজন বিদ্যালয়ে উপদেষ্টা এবং তার পিতা লনি উডলি একজন বিদ্যালয় অধ্যক্ষ। তার এক ছোট ভাই রয়েছে।
১৫ বছর বয়সে তিনি স্কোলিওসিস রোগে আক্রান্ত হন এবং তার স্পাইন যেন আরও বেঁকে না যায় সেজন্য তার বুক থেকে কটিদেশ পর্যন্ত প্লাস্টিকের বর্ম পড়ানো হয়। উডলি সিমি ভ্যালি হাই স্কুলে পড়াশোনা করেন এবং চার বছর বয়সে মডেলিং শুরু করেন। তিনি অ্যান্টনি মেইন্ডলের নিকট অভিনয়ের পাঠ গ্রহণ করেন।
১৯৯৯-২০১০: প্রারম্ভিক কর্মজীবন
বাম|থাম্ব|180px|২০০৮ সালে উডলি উডলি ১৯৯৯ রিপ্লেসিং ড্যাড টেলিভিশন চলচ্চিত্রে ছোট একটি চরিত্রে অভিনয়ের মধ্য দিয়ে তার অভিনয় জীবন শুরু করেন। তিনি এরপর দ্য ডিসট্রিক্ট এবং ক্রসিং জর্ডান আরও দুটি ছোট চরিত্রে কাজ করেন। ২০০৪ সালে তিনি আ প্লেস কলড হোম টেলিভিশন চলচ্চিত্রে ক্যালিফোর্নিয়া ফোর্ড নামে প্রধান চরিত্রে অভিনয় করে টিভি চলচ্চিত্র, মিনি ধারাবাহিক বা বিশেষ অনুষ্ঠানে শ্রেষ্ঠ তরুণ অভিনেত্রী বিভাগে ইয়াং আর্টিস্ট অ্যাওয়ার্ডের মনোনয়ন লাভ করেন। তিনি দি ও.সি.-এ কিশোরী কেইটলিন কুপার চরিত্রে এবং ফেলিসিটি: অ্যান আমেরিকান গার্ল অ্যাডভেঞ্চার (২০০৫) টেলিভিশন চলচ্চিত্রে নাম ভূমিকায় অভিনয় করেন। ফেলিসিটি-এর জন্য তিনি হাস্যরসাত্মক বা নাট্যধর্মী টিভি চলচ্চিত্র, মিনি ধারাবাহিক বা বিশেষ অনুষ্ঠানে শ্রেষ্ঠ অভিনয় বিভাগে আরেকটি ইয়াং আর্টিস্ট অ্যাওয়ার্ডের মনোনয়ন লাভ করেন। এরপর তিনি এভরিবডি লাভস রেমন্ড, মাই নেম ইজ আর্ল, সিএসআই: এনওয়াই, ক্লোজ টু হোম ও কোল্ড কেস টেলিভিশন ধারাবাহিকে অতিথি চরিত্রে অভিনয় করেন।
উডলি এরপর এবিসি ফ্যামিলির নাট্যধর্মী ধারাবাহিক দ্য সিক্রেট লাইফ অব দি আমেরিকান টিনেজার (২০০৮-২০১৩)-এ প্রধান চরিত্রে কাজ করেন। তিনি অ্যামি জুয়ের্গেন্স নামক ১৫ বছর বয়সী কিশোরী চরিত্রে অভিনয় করেন, যে জানতে পারে সে অন্তঃসত্ত্বা। ধারাবাহিকটিতে তার পরিবার, বন্ধু ও ক্যালিফোর্নিয়া হাই স্কুলে তার জীবনে তার অন্তঃসত্ত্বা হওয়ার প্রভাব উপস্থাপন করা হয়। এন্টারটেইনমেন্ট উইকলির কেন টাকার তার অভিনয়ের প্রশংসা করে লিখেন, "তার অভিনয় জরাজীর্ণ ধারাবাহিকটিকে প্রতিষ্ঠিত করে।" পাঁচ মৌসুম ও ১২১টি পর্ব সংবলিত দর্শকপ্রিয় ধারাবাহিকটি এবিসি ফ্যামিলিতে প্রচারিত সবচেয়ে বেশি দেখা অনুষ্ঠানের একটি।
২০১১-২০১৪: চলচ্চিত্রে সফলতা
২০১১ সালে তিনি দ্য ডিসেন্ড্যান্টস চলচ্চিত্রে জর্জ ক্লুনি অভিনীত চরিত্রের জ্যেষ্ঠ কন্যা অ্যালেক্স চরিত্রে অভিনয় করেন। চলচ্চিত্রটিতে তার অভিনয় সমালোচকদের কাছ থেকে ইতিবাচক পর্যালোচনা লাভ করে। দ্য নিউ ইয়র্ক টাইমস-এর এ. ও. স্কট বলেন, "মিস উডলি সাম্প্রতিক সময়ের অন্যতম কঠিন, চতুর ও বিশ্বাসযোগ্য কৈশোর অভিনয় প্রদর্শন করেছেন।" ভ্যারাইটির পিটার ডিব্রুজ তার অভিনয়কে "বিস্ময়কর প্রকাশ" বলে অভিহিত করেন এবং বলেন, "অ্যালেক্স চরিত্রে তিনি তার চরিত্রের চাহিদা অনুসারে সীমা ও গভীরতা প্রদর্শন করেছেন।" উডলি তার অভিনয়ের জন্য চলচ্চিত্রে শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন এবং শ্রেষ্ঠ পার্শ্ব অভিনেত্রী বিভাগে ইন্ডিপেন্ডেন্ট স্পিরিট পুরস্কার অর্জন করেন। পিপল সাময়িকী তাদের ২০১২ সালের "সর্ব বয়সের সবচেয়ে সুন্দরী" তালিকায় তার নাম অন্তর্ভুক্ত করে। নাইলন ম্যাগাজিনের "ইয়াং হলিউড ইস্যু" উডলিকে আগামীর ৫৫ মুখের একজন হিসেবে গণ্য করে।
২০১৪ সালে উডলি ভেরোনিকা রথের ডাইভার্জেন্ট নামক সর্বোচ্চ বিক্রীত কিশোর উপন্যাস অবলম্বনে নির্মিত একই নামের চলচ্চিত্রে বিয়াত্রিচ "ট্রিস" প্রায়র চরিত্রে অভিনয় করেন। এটি দ্য ডাইভার্জেন্ট ত্রয়ী চলচ্চিত্রের প্রথম কিস্তি। চলচ্চিত্রটি মিশ্র পর্যালোচনা লাভ করে, কিন্তু ট্রিস চরিত্রে উডলির অভিনয় ইতিবাচক পর্যালোচনা লাভ করে। অরল্যান্ডো উইকলির স্যাম অ্যালার্ড লিখেন, "ডাইভার্জেন্ট-এ ট্রিস প্রায়র চরিত্রে তার অভিনয় দিয়ে উডলি চলচ্চিত্রটিকে বাঁচিয়েছেন এবং উত্থান করেছেন যা একেবারেই ব্যর্থ হতে পারতো।" ডাইভার্জেন্ট প্রথম সপ্তাহান্তে বক্স অফিসে শীর্ষ স্থানে পৌঁছে এবং ব্যবসায়িক সফলতা অর্জন করে।
কুণ্ডু (পদবি)
কুণ্ডু একটি সাধারণ বাঙালি হিন্দু উপাধি যা ভারত ও বাংলাদেশে পাওয়া যায়।
ইতিহাস
বাঙালি কায়স্থদের মধ্যে বাংলায় কুণ্ডু উপাধি পাওয়া যায়। ইতিহাসবিদ তেজরাম শর্মা উল্লেখ করেছেন যে উপাধিটি "এখন বাংলার কায়স্থদের মধ্যে সীমাবদ্ধ" রয়েছে এবং গুপ্ত যুগের প্রথম দিকের শিলালিপিতে এই ধরনের কায়স্থ উপাধিতে শেষ হওয়া ব্রাহ্মণদের নাম উল্লেখ করেছেন।
বাঙালি
বাংলায়, খ্রিস্টীয় চতুর্থ শতাব্দীতে গুপ্ত সাম্রাজ্যের শাসনামলে, যখন আর্য কায়স্থ এবং ব্রাহ্মণদের দ্বারা পদ্ধতিগত এবং বৃহৎ আকারের উপনিবেশ স্থাপন হয়েছিল, তখন কায়স্থদের রাজ্যের বিষয়গুলি পরিচালনা করতে সাহায্য করার জন্য গুপ্তদের দ্বারা আনা হয়েছিল। এই সময়কালে, কায়স্থরা একটি স্বতন্ত্র বর্ণে বিকশিত হয়নি, যদিও কায়স্থদের (লেখকদের) কার্যালয়টি যুগের শুরুর আগে প্রতিষ্ঠিত হয়েছিল, যা সমসাময়িক স্মৃতি থেকে প্রমাণিত হয়েছে। তেজরাম শর্মা নামে একজন ভারতীয় ইতিহাসবিদ বলেছেন
তেজু বিমানবন্দর
বিমানবন্দরের উন্নয়নের জন্য ৭৯০ মিলিয়ন টাকা, ২০০৯-১০ সালে অনুমোদিত ছিল । ১,৫০০ মিটার রানওয়ে, টার্মিনাল বিল্ডিং নির্মাণ এবং বিমান এয়ার ট্রাফিক কন্ট্রোল টাওয়ার ২০১৪ সালে সম্পন্ন করা হয় । তবে, স্থানীয় বাসিন্দাদের বিক্ষোভের কারণে প্রকল্পটি একাধিক বিলম্বের সম্মুখীন হয়েছিল এবং ফলে নির্ধারিত সময়সীমার মধ্যে শেষ হয়নি । রানওয়ের নির্মাণ কাজ এবং সীমান্ত প্রাচীর, পার্কিং লট এবং নিঃষ্কাশি ব্যবস্থার মতো নির্মাণ কাজ ২০১৭ সালের প্রথম দিকে সম্পন্ন হয় । ২২ শে সেপ্টেম্বর, ২০১৭ সালে একটি পরীক্ষা মূলক উড়ান রানওয়েতে অবতরণ করে।
মাইকেলসন - মোরলে পরীক্ষা
মাইকেলসন - মোরলি পরীক্ষা হলো আলোকবাহী ইথারের অস্তিত্ব নির্ণয়ের জন্য (মূলত ইথারের সাপেক্ষে পৃথিবীর গতি মাপার জন্য ) ১৮৮৯ খ্রিষ্টাব্দে আলবার্ট মাইকেলসন ও এডওয়ার্ড উইলিয়ামস মোরলে কর্তৃক সম্পাদিত একটি বৈজ্ঞানিক পরীক্ষা। এই পরীক্ষার মাধ্যমে প্রমাণিত হয় যে মহাবিশ্বে ইথারের কোনো অস্তিত্ব নেই। ১৮৮০-৮১ সালে আলবার্ট মাইকেলসন কর্তৃক জার্মানিতে এই পরীক্ষাটি প্রথম সম্পাদিত হয় এবং পরবর্তীতে ১৮৮৭ সালের এপ্রিল থেকে জুলাই এর মধ্যে ক্লিভল্যান্ড, ওহাইওর বর্তমান কেস ওয়েস্টার্ন রিজার্ভ বিশ্ববিদ্যালয়ে পুনরায় আলবার্ট মাইকেলসন ও এডওয়ার্ড মোরলে কর্তৃক সম্পাদিত হয় এবং একই বছরের নভেম্বরে প্রকাশিত হয়। হাইগেনস কর্তৃক আলোর তরঙ্গ ধর্মের অনুমান ও থমাস ইয়ং, ফ্রেসনেল এবং ম্যাক্সওয়েলের আরো সূক্ষ্ম তত্ত্বের কারণে এটি ধারণা করা হয় যে অন্যান্য তরঙ্গের মত আলোক তরঙ্গের পরিবহনের জন্যও কোনো মাধ্যম দরকার হয়। এই মাধ্যমকেই বলা হয় ইথার বা আলোকবাহী ইথার। বিজ্ঞানীরা বিশ্বাস করতেন যে আমাদের চারিপাশ এমনকি মহাশূন্যও ইথার দ্বারা পূর্ণ। ইথারের অস্তিত্ব নির্ণয়ের জন্য মাইকেলসন ও মোরলে ইন্টারফেরোমিটার নামক যন্ত্র ব্যবহার করেন।
পরীক্ষা
পৃথিবী সূর্যের চারিপাশে অতি দ্রুত বেগে পরিক্রমণ করে (ঘণ্টায় ১০০,০০০ কিলোমিটারেরব বেশি বেগে)। যেহেতু, পৃথিবী গতিশীল তাই দুইটি প্রধান সম্ভবনা বিবেচিত হয়। একটি অগাস্টিন-জিন ফ্রেসনেল কর্তৃক প্রস্তাবিত এবং অন্যটি জর্জ গ্যাব্রিয়েল স্টোকস কর্তৃক প্রস্তাবিত। ফ্রেসনেলের প্রস্তাবনা অনুযায়ী ইথার হলো স্থীর এবং আংশিক ভাবে পৃথিবী একে টেনে নিয়ে যায়। অন্যটি হলো পৃথিবী একে সম্পূর্ণ ভাবে টেনে নিয়ে যায়। ফলে এর বেগ থাকে পৃথিবী পৃষ্ঠের বেগের সমান। উপরন্তু, জেমস ক্লার্ক ম্যাক্সওয়েল আলোর তড়িচ্চুম্বকীয় প্রকৃতিকে স্বীকৃত করেন ম্যাক্সওয়েলের সমীকরণসমূহকে বিকশিত করেন। কিন্তু তখনো মনেকরা হতো যে এই সমীকরণ গুলি একটি ইথারের মাঝ দিয়ে তরঙ্গের গতিকে বর্ণনা করছে যার গতির অবস্থা অজানা। অবশেষে, ফ্রেসনেলের প্রস্তাবনাই পেশ করা হয় যখন ফিজোর পরীক্ষা ও নাক্ষত্রিক আলোর অপেরণ দ্বারা এটি প্রতিপাদিত মনে হয়।
এখন ইথার যদি থেকেই থাকে তাহলে ইথারের মাঝ দিয়ে পৃথিবী এগিয়ে চলেছে। এর ফলে, ঠিক যেভাবে চলন্ত গাড়ির পেছন দিকে বায়ু প্রবাহ সৃষ্টি হয় সেভাবেই পৃথিবীর গতির বিপরীত দিকে ইথারের প্রবাহ তৈরী হওয়ার কথা। যদিও তাত্ত্বিক এটিও সম্ভব যে কোনো এক মুহূর্তে ইথার ও পৃথিবীর গতি একই কিন্তু সব সময়ের জন্য এটি সত্য নয় কেননা পৃথিবীর গতির মান ও দিক পরিবর্তীত হতে থাকে। এখন নির্দিষ্ট দূরত্ব পর্যন্ত একটি আলোক তরঙ্গ বিভিন্ন দিকে যাওয়া আসা করার প্রয়োজনীয় সময়ের পার্থক্য থেকে ইথারের সাপেক্ষে পৃথিবীর গতি মাপা সম্ভব।
এই পরীক্ষায় একটি আলোক উৎস থেকে নির্গত আলোকে একটি অর্ধ রৌপায়িত দর্পনে T=0 তে ৪৫° কোণে আপতিত হয়। যখন কোনো আলো এই আয়না দিয়ে যায় তখন আলোর অর্ধেক অংশ আয়না ভেদ করে অপর পাশে চলে যায়, বাকি অর্ধেক অংশ প্রতিফলিত হয়ে ফিরে আসে। এসময় L দূরত্বে থাকে একটি আয়না যা v বেগে গতিশীল। রশ্মির অর্ধেক তীব্রতার একটি অংশ L দূরত্বে থাকা আয়নায় T_1 সময়ে আঘাত করে। সুতরাং, এর অতিক্রান্ত দূরত্ব cT_1। এসময় আয়না কর্তৃক অতিক্রান্ত দূরত্ব vT_1। সুতরাং T_1=L/(c-v)। আবার, ফিরে আসার ক্ষেত্রে, । সুতরাং, মোট সময়,
এখন দ্বিতীয় আয়না ও রশ্মির ক্ষেত্রে একই ভাবে হিসাব করে,
সুতরাং, সময়ের পার্থক্য :
c দ্বারা গুণ করলে, পূর্বের দূরত্ব:
বিপরীত দিকের ক্ষেত্রে,
এবার তরঙ্গদৈর্ঘ্য দ্বারা কে ভাগ করলে ডোরার সরণ n পাওয়া যায়।
যেহেতু L ≈ 11 মিটার ও λ≈500 ন্যানোমিটার, তাই, ব্যাতিচার ডোরার সরণ হয় n ≈ 0.44। কিন্তু, পরীক্ষায় মাইকেলসন ও মোরলে দেখলেন যে প্রকৃত পক্ষে কোনো সরণই ঘটে না যদিও তাদের যন্ত্র ০.০১ পরিমাণ সরণও সনাক্ত করতে পারত। তারাএই পরীক্ষা বার বার করেও একই ফলাফল পান। এ থেকে তারা এই সিদ্ধান্তে আসেন যে ইথারের সাপেক্ষে পৃথিবীর বেগ শূন্য। অর্থাৎ ইথারের কোনো অস্তিত্বই নেই।
আয়শা সুলতান বেগম
আয়শা সুলতান বেগম ছিলেন প্রথম মুঘল সম্রাট ও মুঘল সাম্রাজ্যের প্রতিষ্ঠাতা সম্রাট বাবরের প্রথম স্ত্রী এবং সেই সূত্রে ফরঘান উপত্যকা এবং সমরকন্দের সম্রাজ্ঞী।
আয়শা ছিলেন তার স্বামীর প্রথম চাচাতো বোন। আর জন্মসূত্রে তিনি ছিলেন একজন তৈমুরী রাজকন্যা। তিনি সমরকন্দ এবং বুখারার রাজা এবং বাবরের চাচা সুলতান আহমেদ মির্জার কন্যা।
পরিবার ও বংশ পরিচয়
আয়শা সুলতান বেগম একজন তৈমুরী রাজকন্যা হিসেবে জন্মগ্রহণ করেছিলেন। তিনি ছিলেন সুলতান আহমেদ মির্জা (সমরকন্দ ও বুখারার রাজা) এবং তাঁর স্ত্রী কুতাক বেগমের তৃতীয় কন্যা। সম্ভবত ইসলামী নবি মুহাম্মদের স্ত্রী আয়িশা বিনতে আবু বকরের নামানুসারে তার নাম আয়শা রাখা হয়েছিল।
তার বাবা সুলতান আহমেদ মির্জা ছিলেন তৈমুরী রাজবংশের সুলতান আবু সা'ইদ মির্জার বড় ছেলে এবং এবং তার উত্তরাধিকারী। ফেরঘানা উপত্যকার শাসক ওমর শাইখ মির্জা ছিলেন আয়শার চাচা, যিনি পরে তার শ্বশুর হয়ে গিয়েছিলেন। এইভাবে ওমরের সন্তান বাবর (আয়শার ভবিষ্যত স্বামী) এবং তার বড় বোন খানজাদা বেগম ছিলেন আয়েশার প্রথম চাচাতো ভাই বোন।
বিয়ে
শৈশবেই আয়েশা এবং তার চাচাতো ও খালাতো ভাই বাবরের বাগদান সম্পন্ন হয়। আয়শার বাবা ও বাবরের বাবা ছিলেন একে অপরের ভাই; আর তাদের মায়েরা ছিলেন পরস্পরের বোন। ১৪৮৮ সালে উজবেকিস্তানের সমরকন্দে যখন তাদের বাগদান হয় তখন বাবরের বয়স ছিল মাত্র পাঁচ বছর। এর এগারো বছর পরে ১৪৯৯ সালের আগস্টে খোজান্দে আয়িশা বাবরের সাথে বিবাহবন্ধনে আবদ্ধ হন এবং পরবর্তীকালে তার সাথে ফেরঘানায় চলে যান। কেননা, বাবর তার পিতার মৃত্যুর পরে ফারঘানা উপত্যকার শাসনভার লাভ করেছিলেন।
বিয়ের কিছুদিনের মধ্যেই অল্প বয়সী রানী আবিষ্কার করেন যে তার স্বামী অত্যন্ত লাজুক এবং প্রেমে অনাগ্রহী। কারণ, তাদের বৈবাহিক জীবনের প্রথম দিকে বাবুর খুব লজ্জাশীল ছিলেন এবং দশ বা পনের দিনে তাকে মাত্র একবার দেখতে যেতেন। বাবর নিজেই বলেছেন, "যদিও আমি তার (আয়েশার) প্রতি অসন্তুষ্ট ছিলাম না, তবুও এটি আমার প্রথম বিবাহ হওয়ায় লজ্জার কারণে আমি তার সাথে দশ-পনেরো বা বিশ দিনে একবার দেখা করতাম।" কিছু দিনের মধ্যে তিনি এতেও বিরক্ত হয়ে যান এবং আয়শার সাথে দেখা-সাক্ষাত পুরোপুরি বন্ধ করে দেন। এতে বাবরের মা (আয়েশার খালা ও শাশুড়ি) কুতলুগ নিগার খানম বেশ রেগে যান ও তাকে সাথে বকা দিয়ে কিছুদিন পরপরই আয়শার সাথে দেখা করতে পাঠাতে থাকেন। অথচ, বাবর তখন আয়শার প্রতি বা বিয়ের প্রতি আগ্রহী ছিলেন না। তা সত্ত্বেও, আয়েশা বিয়ের তিন বছর পর বাবরের প্রথম সন্তানের জন্ম দেন। তাদের কন্যা ফখর-উন-নিসা ১৫০১ সালে সমরকান্দে জন্মগ্রহণ করেছিল। কিন্তু এক মাস বা চল্লিশ দিনের মধ্যেই সে মারা যায়। তার মৃত্যু বাবুরকে অত্যন্ত শোকাহত ও কাতর করে তুলেছিল।
বিচ্ছেদ
যদিও তাদের সম্পর্ক পরবর্তীকালে আরও ঘনিষ্ঠ হয়েছিল, তবে মনে করা হয় যে আয়শা ও বাবরের মধ্যে ঝগড়া হয়েছিল এবং তিনি ১৫০৩ সালের তাশখন্দ বিজয়ের আগেই বাবরকে ছেড়ে চলে গিয়েছিলেন। অবশ্য, বাবরের ভাষ্য মতে আয়শা তার বড় বোন রাবিয়া সুলতান বেগমের উস্কানিতেই তার বাড়ি ছেড়ে চলে গিয়েছিল।
অরুণ ক্ষেত্রপাল
সেকেন্ড লেফট্যানেন্ট অরুণ ক্ষেত্রপাল, পিভিসি (১৪ ই অক্টোবর ১৯৫০ - ১৬ ডিসেম্বর ১৯৭১) মহারাষ্ট্রের পুনেতে জন্মগ্রহণ করেছিলেন, তিনি ভারতীয় সেনাবাহিনীর একজন কর্মকর্তা এবং অসামান্য বীরত্বের জন্য ভারতের সর্বোচ্চ সামরিক সম্মান পরম বীর চক্রের মরণোত্তর প্রাপক ছিলেন। তিনি ১৯৭১ - এর ভারত-পাকিস্তান যুদ্ধের সময় শকরগড়ের যুদ্ধক্ষেত্রে বসন্তরে   শহীদ হন যেখানে তার এই বীরত্বের জন্য  তিনি পরম বীর চক্র দ্বারা ভূষিত হন ।
জীবনের প্রথমার্ধ
অরুণ ক্ষেত্রপাল ১৯৫০ এর ১৪ ই অক্টোবর মহারাষ্ট্রের পুনেতে জন্মগ্রহণ করেছিলেন। তাঁর পরিবার পাকিস্তানের সরগোধে ছিল এবং শরণার্থী হয়ে দেশভাগের পরে ভারতে পাড়ি জমান। তাঁর পিতা লেঃ কর্নেল (পরে ব্রিগেডিয়ার) এম এল ক্ষেত্রপাল ছিলেন ভারতীয় সেনাবাহিনীতে কর্মরত একজন কর্পস অফ ইঞ্জিনিয়ার্স অফিসার। সানাওয়ার দ্য লরেন্স স্কুলে যোগ দিয়ে তিনি নিজেকে একজন দক্ষ শিক্ষার্থী এবং ক্রীড়াবিদ উভয় হিসাবেই আলাদা করেছিলেন এবং তিনি স্কুল প্রিফেক্ট ছিলেন। ক্ষেত্রপাল ১৯৬৭ সালের জুনে  ন্যাশনাল ডিফেন্স একাডেমী তে যোগদান করেছিলেন।  স্কোয়াড্রনের অন্তর্গত যেখানে তিনি 38 তম কোর্সের স্কোয়াড্রন ক্যাডেট ক্যাপ্টেন ছিলেন। তাঁর এনডিএ নং ছিল 7498 / এফ / 38। পরবর্তীকালে তিনি ইন্ডিয়ান মিলিটারি একাডেমিতে যোগ দেন। ১৯৭১ সালের জুনে  ক্ষেত্রপাল কে  ১৭ পুনা হর্স - এ কমিশন দেওয়া হয়েছিল।
একাত্তরের যুদ্ধ
একাত্তরের ভারত-পাকিস্তান যুদ্ধের সময়, ১৭ পুনা হর্স ভারতীয় সেনাবাহিনীর ৪ র্থ তম পদাতিক ব্রিগেডের কমান্ডে নিযুক্ত হয়েছিল। দ্বন্দ্বের সময়কালের মধ্যে, ব্রিগেড বাসন্তর যুদ্ধে শকরগড় সেক্টরে যুদ্ধ হয়।
বসন্তর যুদ্ধ
47 তম ব্রিগেডের জন্য নির্ধারিত কাজগুলির মধ্যে হল বাসন্তর নদীর ওপারে একটি ব্রিজহেড স্থাপন করা। 15 ডিসেম্বর 21:00 ঘণ্টা মধ্যে, ব্রিগেড তার উদ্দেশ্যগুলি ক্যাপচার করেছিল। যাইহোক, জায়গাটি ব্যাপকভাবে খনন করা হয়েছিল, যা পূনা হর্সের ট্যাঙ্ক স্থাপন বন্ধ করে দিয়েছিল এবং মাইনগুলি সাফ করা প্রকৌশলীরা তাদের কাজটি অর্ধেক পেরিয়েছিলেন যখন সেতুর মাথায় ভারতীয় সেনারা শত্রু বর্মের তৎপরতা আশঙ্কাজনক বলে জানিয়েছিল। এই সমালোচনামূলক মুহুর্তে 17 পুুনা ঘোড়া খনি ক্ষেত্রের মধ্য দিয়ে এগিয়ে যাওয়ার সিদ্ধান্ত নিয়েছে। রেজিমেন্টটি পরের দিন প্রথম আলো দিয়ে ব্রিজ-হেডে পদাতিকের সাথে সংযোগ স্থাপন করতে সক্ষম হয়েছিল।
সেতু-মাথা
১ ডিসেম্বর সকাল আটটায়, জারপালের ১ তম পুনা ঘোড়ার পিভটে একটি স্মোকস্ক্রিনের আড়ালে পাকিস্তানি বর্ম তাদের প্রথম পাল্টা আক্রমণ শুরু করে। 08:00 ঘণ্টা, তৎকালীন অত্যাধুনিক মার্কিন-নির্মিত 50 টন প্যাটন ট্যাঙ্কগুলিতে সজ্জিত পাকিস্তানি 13 তম ল্যান্সার্স 'বি' স্কোয়াড্রনে একটি স্মোকস্ক্রিনের আড়ালে তাদের প্রথম পাল্টা আক্রমণ শুরু করে, পুণা ঘোড়া, জর্পালে। এর স্কোয়াড্রন কমান্ডার জরুরীভাবে জোরদার করার আহ্বান জানিয়েছিল। অরুণ ক্ষেতরপাল, যিনি 'এ' স্কোয়াড্রনে ছিলেন এবং সেঞ্চুরিয়ন ট্যাঙ্কের সৈন্যদের কাছে ছিলেন তিনি, তাঁর রেজিমেন্টের বাকী অংশের মতোই বিস্ময়ের সাথে সাড়া ফেলেছিলেন। প্রথম পাল্টা আক্রমণটিকে নিখুঁত বন্দুক, শীতলতা দিয়ে ভারতীয় ট্যাঙ্ক সেনা এবং সিও-র পৃথক ট্যাঙ্ক কমান্ডার লেঃ লেঃ কর্নেল হনুত সিংহ তার সৈন্যদল অরুণ ক্ষেত্রপালের কাছে নামিয়ে দিয়েছিলেন। ১৩ তম ল্যান্সাররা মরিয়া হয়ে আরও দুটি স্কোয়াড্রন-স্তরের পাল্টা আক্রমণ শুরু করেছিল এবং একটি সাফল্য অর্জন করতে সক্ষম হয়েছিল।
খেতরপাল ছুটে এসে পাকিস্তানি বর্মের সাথে দেখা করতে শুরু করে এবং পাকিস্তানি আক্রমণে ডেকে আনে। তার সৈন্যবাহিনী দিয়ে, তিনি তার ট্যাঙ্কগুলি দিয়ে শত্রুদের অগ্রযাত্রায় দৌড়াতে সক্ষম হন। তবে এই আক্রমণে দ্বিতীয় ট্যাঙ্কের কমান্ডার নিহত হয়েছেন। একা দায়িত্বে, ক্ষেতরপাল শত্রুদের দুর্গে তাদের আক্রমণ চালিয়ে যান। শত্রু খুব সাহসের সাথে যুদ্ধ করেছিল এবং ক্ষতির পরেও পিছু হটেনি। এখনও অবধি তার ব্যর্থতায় হতাশ হয়ে তিনি আগত পাকিস্তানি সেনা ও ট্যাঙ্কগুলিকে মারাত্মকভাবে আক্রমণ করেছিলেন এবং এই প্রক্রিয়াটিতে একটি পাকিস্তানি ট্যাঙ্ক ছুঁড়ে ফেলেছিলেন। তবে পাকিস্তানি বাহিনী পুনরায় দলবদ্ধ হয়েছিল এবং পাল্টা আক্রমণ করেছিল। পরবর্তী ট্যাঙ্ক যুদ্ধে, লেঃ লেঃ অরুণ ক্ষেতরপাল তার দু'টি বাকী ট্যাঙ্ক নিয়ে যুদ্ধে নিহত হন এবং কর্মে নিহত হওয়ার আগে 10 টি ট্যাঙ্ক ধ্বংস ্বংস করেছিলেন।
মৃত্যু
শত্রু (পাকিস্তানি সামরিক) দ্বারা ভয়াবহ ও নিরলস আক্রমণ ও হামলার মুখে তাঁর স্পষ্টতই সাহসীতা এবং চূড়ান্ত বৌদ্ধিকতার জন্য, ক্ষেত্রপাল সাহস ও বীরত্ব, পরম চক্রের জন্য ভারতের সর্বাধিক মর্যাদাপূর্ণ এবং সর্বোচ্চ-স্তরের সামরিক পদক দ্বারা ভূষিত হয়েছিল, মরনোত্তর।
অরুণ ক্ষেতরপালের মরদেহ সাম্বা জেলার নিকটে ১ near ডিসেম্বর জানাজা করা হয়েছিল এবং তার ছাই তার পরিবারে প্রেরণ করা হয়েছিল, যারা ২ death ডিসেম্বর পর্যন্ত তার মৃত্যুর বিষয়ে অবগত ছিল না।
ফামাগুস্তার ক্রু ছিলেন সোয়ার প্রয়াগ সিং (ড্রাইভার), সোয়ার নন্দ সিং (রেডিও অপারেটর), সোয়ার নাথু সিংহ (বন্দুক) এবং ২ য় / লে। ট্যাঙ্কের কমান্ডার অরুণ ক্ষেতরপাল। পাকিস্তানি সেনাবাহিনী মেজর নাসেরের প্যাটন ট্যাঙ্কের সাথে চূড়ান্ত লড়াইয়ে যখন ট্যাঙ্কটি মারাত্মকভাবে আহত হয়েছিল তখন নন্দ সিংহ প্রথম দুর্ঘটনার শিকার হয়েছিলেন (ক্রিয়ায় নিহত; কেআইএ)। গুরুতর জখম হওয়ার পরে অরুন মারা যাওয়ার পরে দ্বিতীয় ব্যক্তি ছিলেন, যখন তার ট্যাঙ্কটি ছিটকে যায় এবং অবশেষে তার জখমতে তার মৃত্যু হয়। প্রয়াগ সিং এবং নাথু সিংহ উভয়ই গুরুতর আহত হয়েছিল তবে বেঁচে গিয়েছিল এবং পাকিস্তানি সেনারা যারা ফামাগুস্তাকে দখল করেছিল তাদের হাতে ধরা পড়ে। দু'জনকেই পরে তাদের পাকিস্তানি বন্দিদাতাদের দ্বারা চিকিৎসা করা হয়েছিল এবং তারা যুদ্ধের শেষে বেঁচে গিয়েছিলেন, যখন তারা ভারতীয় সেনা থেকে সম্মানিত অধিনায়ক হিসাবে অবসর গ্রহণ ও অবসর গ্রহণ করেন।
শ্রদ্ধাঞ্জলি ও তথ্য
অরুণ ক্ষেত্রপাল এর সেঞ্চুরিয়ানকে ফামাগুস্ত জেএক্স 202 বলা হত। যুদ্ধের পরে এটি পুনরুদ্ধার করা হয়েছিল এবং বর্তমানে এটি আহমেদনগরের আর্মার্ড কর্পস সেন্টার এবং স্কুলে সংরক্ষিত রয়েছে।
উত্তরাধিকার
থাম্ব|250x250পিক্সেল| নয়াদিল্লির জাতীয় যুদ্ধের স্মৃতিসৌধ, পরম যোধ স্থলে ক্ষেত্রপালের মূর্তি
পাকিস্তানের ট্যাঙ্ক ব্যাটালিয়নের কমান্ডার যুদ্ধের পরে ভারতীয় ব্যাটালিয়ন কমান্ডারের সাথে দেখা করেছিলেন এবং এই বিশেষ ট্যাঙ্কের কমান্ডারের বীরত্ব দেখে তিনি অত্যন্ত মুগ্ধ হওয়ার পর থেকে দ্বিতীয় লেফটেন্যান্ট ক্ষেত্রপালের ট্যাঙ্ক সম্পর্কে খোঁজখবর নিয়েছিলেন বলে জানা যায়।
২০০১ সালে, ব্রিগেডিয়ার এমএল ক্ষেত্রপাল ৮১ বছর বয়সী - তিনি পাকিস্তানের সরগোধায় তাঁর জন্মস্থান দেখার জন্য প্রবল আকাঙ্ক্ষা অনুভব করেছিলেন। লাহোর বিমানবন্দরে ব্রিগেডিয়ার এমএল ক্ষেত্রপালের সাথে ব্রিগেডিয়ার খাজা মোহাম্মদ নাসেরের দেখা হয়েছিল, তিনি নিজেকে ব্রিগেডিয়ার এমএল ক্ষেত্রপাল হোস্ট এবং গাইড হিসাবে গ্রহণ করেছিলেন। ব্রিগেডিয়ার নাসের সত্যিকার অর্থেই নিশ্চিত হয়েছিলেন যে ব্রিগেডিয়ার এমএল ক্ষেত্রপাল সরগোধায় তাঁর পুরানো বাড়িতে একটি সন্তোষজনক এবং নস্টালজিক সফর করেছেন। লাহোর ফিরে এসে তিনি আবার তিনদিন ব্রিগেডিয়ার নাসেরের অতিথি ছিলেন।
ব্রিগেডিয়ার এমএল ক্ষেত্রপাল ব্রিগেডিয়ার নাসের এবং তাঁর পরিবারের সকল সদস্য এবং দ্বারা তাঁকে সৌজন্যতা ও শ্রদ্ধা দিয়ে অভিভূত করেছিলেন।
অবশেষে, ব্রিগেডিয়ার এমএল ক্ষেত্রপালের বিদায়ের আগের শেষ রাতে ব্রিগেডিয়ার নাসের মো কীভাবে প্রতিক্রিয়া জানাতে হয় তা না জানায় ব্রিগেডিয়ার এমএল ক্ষেত্রপাল নীরব ছিলেন। যে ব্যক্তি তার পুত্রকে হত্যা করেছিল তার আতিথেয়তা উপভোগ করা একটি বিভ্রান্তিকর অনুভূতি ছিল। তবে তিনি নিজে একজন সৈনিক হয়ে সত্যই একজন আধিকারিকের বীরত্বের প্রশংসা করেছিলেন যার পুরো স্কোয়াড্রন তার পুত্রের দ্বারা ক্ষয়প্রাপ্ত হয়েছিল।
দু'জন ব্রিগেডিয়ার গভীর রাতে চিন্তায় অবসর নিয়েছিলেন। যুদ্ধে কখনও কোন বিজয়ী নেই; উভয় পক্ষই হেরে যায় এবং এটি সেই পরিবারগুলির জন্য যে মূল্য দিতে হয় এবং সবচেয়ে বেশি ক্ষতিগ্রস্ত হয়। যেমন কেউ একবার বলেছিল 'যুদ্ধগুলি রাজনীতিবিদদের দ্বারা তৈরি হয়, আমলারা মিলে তৈরি করেন এবং সৈন্যদের দ্বারা লড়াই করেন।'
জনপ্রিয় সংস্কৃতিতে
অলু সিরিশ মালায়ালাম ছবি : 1971 এর বাইরে সীমান্তে লেঃ চিন্ময়ের চরিত্রে অরুণ  ক্ষেত্রপাল এর চরিত্রটিকে   তুলে ধরেছিলেন ।
ইতিহাস (ভারতীয় ধর্মগ্রন্থ)
থাম্ব|চিত্র- ব্যাসদেবের বর্নণা শুনে গনেশ মহাভারত লিখছেন। ইতিহাস তৈরি হয়েছে মহাভারত ও রামায়ণ দিয়ে। তবে কখনো কখনো এতে পুরাণ বা এর কিছু কাহিনী অন্তর্গত বলে ধরা হয়। মহাভারতে কুরুক্ষেত্র যুদ্ধের ও চন্দ্রবংশীয় রাজাদের কথা লিপিবদ্ধ আছে। পুরাণে আছে হিন্দু দৃষ্টি অনুযায়ী বিশ্ব ইতিহাস; যেমন পৃথিবী সৃষ্টি, জনশ্রুতি, ইতিহাস ও পৌরাণিক কাহিনি। রামায়ণে আছে সূর্যবংশীয় রাজা শ্রী রামচন্দ্রের কথা। ভারতীয় প্রাচীন কবিগণ তাদের কাব্য ও নাটকের গল্পগুলো এই ইতিহাস থেকে নিয়েছেন। আমাদের সময়ে প্রাপ্ত প্রাচীন পুঁথিগুলো থেকে যা পাওয়া গেছে তা সতর্কতার সাথে, ক্রমানুসারে একত্রিত করেছেন এফ.ই. পারগিটার তার প্রাচীন ভারতীয় ঐতিহাসিক প্রথা বইয়ে।
সৃষ্টিতত্ত্ব ও আদিযুগের ইতিহাস
বৈদিক ধর্মানুসারে এই জগতের বিনাশ ও সৃষ্টির সাথে সাথে মানুষের জীবন চক্রাকারে আবর্তিত হয়। সময়ের ব্যাপ্তিকে চারটিভাগে ভাগ করা হয় যথা- সত্য যুগ, ত্রেতা যুগ, দ্বাপর যুগ ও কলি যুগ। এই চার যুগ মিলে হয় এক মহাযুগ। আর একাত্তরটি মহাযুগে হয় এক মন্বন্তর। একজন মনুর জীবনকাল হল এক মন্বন্তর। অর্থাৎ এক মনুর তিরোভাব ও অপর মনুর আবির্ভাবের অন্তর্বর্তী সময়কে মন্বন্তর বলে। মনুই প্রথম ব্যক্তি, প্রথম রাজা এবং আইনপ্রণেতা। প্রত্যেক মন্বন্তরে আলাদা আলাদা ইন্দ্র, দেবদেবী ও সপ্ত-ঋষি থাকে। চৌদ্দটি মন্বন্তর নিয়ে গঠিত হয় এক কল্প। প্রতিটি কল্পের শেষে সৃষ্টির বিনাশ হওয়াকে প্রলয় বলে। প্রলয়ের পর আবার সৃষ্টির শুরু। আর এভাবে চলতে থাকে সৃষ্টি-লয়ের চক্র। এ ধর্মের বর্ণনা অনুসারে বর্তমান কল্পের নাম বরাহ। এ কল্পের চৌদ্দটি মন্বন্তরের ছয়টি অতিবাহিত হয়েছে। রাজবংশের ইতিহাস অনুসারে বর্তমান মন্বন্তরের মনুর নাম বৈবস্বত বা সত্যব্রত। বৈবস্বত মনুর মাধ্যমেই ইতিহাস তার সৃষ্টির সাথে সম্পর্ক রেখে চলেছে। বৈবস্বত মনুর পূর্বের মনুর নাম চাক্ষুষ মনু। চাক্ষুষ মনুর প্রপৌত্র রাজা পৃথু। রাজা পৃথু পৃথিবীর ভূভাগকে সমতল করে গ্রাম ও নগরের সৃষ্টি করেন এবং কৃষি, ব্যবসা বাণিজ্য ও পশুপালনের প্রচলন করেন। আট প্রজন্ম পরে এক বিশাল বন্যায় এই চক্রের শেষ হবে।
সত্য যুগ
চাক্ষুষ মন্বন্তরের শেষের দিকে এক প্রলয়ংকারী বন্যায় পৃথিবী থেকে জীবনের সকল নিশানা মুছে যায়। মৎস অবতার ধারন করে বিষ্ণু শুধুমাত্র বৈবস্বত মনুকে বাঁচিয়ে নেয়। মৎস পরবর্তী চক্রে পৃথিবীকে জনাকীর্ণ করে তোলে।  ইতিহাসের সকল রাজবংশের আগমন ঘটে বৈবস্বত মনুর পুত্র ও তার একমাত্র কন্যা ইল হতে। এই কন্যা এক যজ্ঞ থেকে জন্ম নেয় ও পরে তার স্ত্রী হয়। ইক্ষ্বাকু বৈবস্বত মনুর জ্যেষ্ঠ পুত্র যিনি কোসালা রাজ্যের অযোধ্যায় সূর্য বংশ প্রতিষ্ঠা করেন। উল্লেখ যে বৈবস্বত মনুর পিতা হল বিবস্বান তথা সূর্য দেবতা। ইক্ষ্বাকুর কনিষ্ঠ পুত্র নিমি একটু পূর্ব দিকে অগ্রসর হয়ে বিদেহ রাজ্য প্রতিষ্ঠা করেন। মিথিলা কে বিদেহ রাজ্যের রাজধানী হিসাবে প্রথিষ্ঠা করেন নিমির পুত্র মিথি। রাজা মিথি কে জনক নামে ও ডাকা হয়, পরবর্তীতে এ নামেরই প্রচলন ঘটে।
একই সময়ে মধ্যদেশের (দোয়াব) প্রতিস্থানে উত্থান ঘটে চন্দ্র বংশের। তারা হল বৃহস্পতির স্ত্রী। তারা ও চন্দ্রের (মুন/সোম) অবৈধ প্রণয়ে জন্ম হয় বুধের। বুধ ও ইলার ঔরসজাত সন্তান পুরূরবার। পুরূরবার ও উর্বশীর প্রেম কাহিনী প্রথম বর্ণিত হয় ঋগ্বেদে। কয়েক প্রজন্ম ধরে তাদের এ প্রেম কাহিনী ভারতের পৌরাণিক কল্পকাহিনীতে আবর্তিত হয়েছে। কবি কালিদাস এ কাহিনী অবলম্বনে তার বিক্রম উর্বশী নাটক রচনা করেছেন। পুরূরবারের কনিষ্ঠ পুত্র অমাবসু কান্যকুজ্ব(বর্তমান কনৌজ) সাম্রাজ্যের প্রতিষ্ঠা করেন।
পুরূরবারের জ্যেষ্ঠ পুত্র আয়ুসের পরে সাম্রাজ্যটি দুটি ভাগে ভাগ হয়। আয়ুসের বড় ছেলে নহুশ স্বর্গে ইন্দ্র হিসাবে অধিষ্ঠিত হলে সে ইন্দ্রানীর(ইন্দ্রের স্ত্রী শচী) প্রতি প্রণয়াসক্ত হয়ে পরে। তার এ লোলুপ দৃষ্টির জন্য তাকে স্বর্গ হতে বিতাড়িত করা হয়। ক্ষত্রবর্ধ আয়ুসের আরেক ছেলের নাম, তিনি কাশিতে (বারণসী) রাজ্য স্থাপন করেন। তার বংশধররা কাশ্য নামে পরিচিত। নহুশের পুত্র ও উত্তরাধিকারী যযাতি একজন বিখ্যাত বিজেতা ছিলেন, তিনি চক্রবর্তী রাজা হিসাবে পরিচিতি লাভ করেন। তার দুই স্ত্রী, সকল অসুর-দানবদের গুরু শুক্রাচার্যের(শুক্র) কন্যা দেবযানী ও দানবরাজের কন্যা শর্মিষ্ঠা। ছিল পাঁচ পুত্র, দেবযানীর গর্ভে জন্ম হয় যদু ও তুর্বসুর ও শর্মিষ্ঠার গর্ভে জন্ম নেয় দ্রুহ্য, অণু ও পুরু(পোরাস) । এদের মধ্যে পুরু সর্ব কনিষ্ঠ হলেও ছিল সব থেকে কর্তব্যপরায়ণ। তাই যযাতি তাকেই প্রতিস্থানের পুরুষানুক্রমিক সার্বভৌম ক্ষমতার উত্তরাধিকারী করে যান। বড় পুত্ররা প্রতিস্থানের আশপাশের রাজ্যগুলো পেয়েছিল। যযাতির পাঁচ পুত্র থেকেই পাঁচটি রাজ বংশের সূচনা হয় যথা- যাদব, তুর্বসু, দ্রুহ্য, অনব ও পৌরব।
যদুর পরপরই যাদব সাম্রাজ্য দুভাগে ভাগ হয়ে যায় যার প্রধান অংশের নাম ক্রোষ্টি, ও অপর স্বাধীন অংশের নাম হৈহয় যার অগ্রভাগে ছিলেন সহস্রজিৎ। যদু বংশ রাজা শশবিন্দুর অধীনে এক বিশাল সাম্রাজ্য গড়ে তোলেন, তিনি চক্রবর্তীও হয়েছিলেন। অযোধ্যারাজ যুবনাশ্বের পুত্র রাজা মান্ধাতা, শশবিন্দু কন্যা বিন্দুমতিকে বিবাহ করেন ও নিজের খ্যাতি বৃদ্ধি করেন। মান্ধাতা ও তার শ্বশুরের পদাঙ্ক অনুসরণ করে রাজ্য বিস্তার ঘটান ও চক্রবর্তী উপাধী ধারণ করেন। চক্রবর্তী মান্ধাতার এক পুত্র পুরুকুতস-তিনি নদীর দেবী নর্মদাকে বিবাহ করেন। অপর এক ছেলে মুচকুন্দ, মহেশ্মতি নামে নর্মদা নদীর তীরে এক শহর গড়ে তোলেন ও সুরক্ষিত করেন।
তার অল্প পরেই দ্রুহ্যু রাজ গান্ধার উত্তর-পশ্চিমের দিকে অগ্রসর হন(বর্তমান খাইবার পাখতুনখোয়া) ও গান্ধার রাজ্য গড়ে তোলেন। তার বংশধরগণ ভারতের বাইরে বিভিন্ন অঞ্চলে ছড়িয়ে পড়ে ও ক্ষুদ্র ক্ষুদ্র ম্লেচ্ছ রাজ্য প্রতিষ্ঠা করে। অণু কর্তৃক সৃষ্ট বংশ অণব, পরে উশীনর ও তিতিক্ষুর অধীনে দুভাগে ভাগ হয়। উশীনরের পুত্ররা পাঞ্জাবের পূর্ব দিকে বিভিন্ন বংশের প্রতিষ্ঠা করে যথা যোদ্ধা, অবষ্ঠী, নবরাষ্ট্র, ক্রিমিলা ও শিবি। উশিনরের পুত্র শিবি, তার নামেই তিনি শিবপুরে রাজ্য প্রতিষ্ঠা করেন, ভারতীয় পৌরাণিক কাহিনীতে তার বদান্যতার জন্য বিশেষভাবে পরিচিত। তার পুত্ররা সম্পূর্ণ পাঞ্জাব দখল করে বৃষদ্রব, মদ্রক, কৈকেয় ও সৌৰীড় ইত্যাদি রাজ্য স্থাপন করে। অণু বংশের অপর অংশ পূর্বদিকে অগ্রসর হয়ে তিতিক্ষুর অধীনে অঙ্গ, বঙ্গ, কলিঙ্গ, সুহ্ম ও পুণ্ড্র রাজ্য স্থাপন করে।
হৈহয় রাজা কৃতবীর্য্য, তিনি ভৃগুদের ধর্মগুরু হিসাবে পেয়েছিলেন ও তাদের উন্নয়নে অনেক সম্পদ দান করেছিলেন। এ সম্পদদানকে কৃত্যবীর্য্যের আত্মীয়স্বজন ভালোভাবে নেয় নি। ফলে তারা সে সকল সম্পদ ফেরত নেওয়ার চেষ্টা করলে, ভৃগুরা প্রতিরোধ করে। তারা ভৃগুদের সাথে অন্যায় আচরণ করতে থাকে, অতিষ্ঠ হয়ে ভৃগুরা অন্য দেশে পালিয়ে যায়। তৎকালীন কান্যকুজ্বের রাজা গধিরের পুত্র ঋষি বিশ্বামিত্র। গধির কন্যা সত্যবতীর সাথে বিয়ে হয় ভৃগু ঋষি রুচিকার সাথে। সত্যবতী ও রুচিকা জমদগ্নি নামে এক পুত্র সন্তানের জন্ম দেন।
সূর্য বংশের ধারাবাহিকতায় গধি ও কৃতবীর্য্যের সমসাময়িক ছিলেন ত্যূর্য অরুণ। তিনি অযোধ্যার শাসক ছিলেন। ত্যূর্য অরুণ তার গুরু বশিষ্ঠের পরামর্শে নিজের সন্তান, সত্যব্রত কে বনবাস দেন। সত্যব্রতের অপর নাম ত্রিশঙ্কু। ত্যূর্য অরুনের মৃত্যুর পর ত্রিশঙ্কু সশরীরে স্বর্গারোহণের জন্য যজ্ঞের আয়জন করেন। ঋষি বশিষ্ঠ সে যজ্ঞে পৌরহিত্য করতে অস্বীকার করেন। প্রত্যাখ্যাত হয়ে ত্রিশঙ্কু গুরুপুত্রদের শরণাপন্ন হন। পিতার কাছে থেকে প্রত্যাখ্যাত হয়ে আবার তার সন্তানদের কাছে আসায় তারা কুপিত হয়ে ত্রিশঙ্কুকে অভিশাপ দেন। এর অব্যবহিত পরে কান্যকুজ্বের রাজা বিশ্বামিত্র ঋষি বশিষ্ঠের কামধেনু নন্দিনী (আরেক নাম শবলা  - একটি দুগ্ধবতী গাভী) কে অধিকার করার চেষ্টা করেন। এতে বশিষ্ঠ ও বিশ্বামিত্রের মাঝে প্রচণ্ড এক যুদ্ধ হয়। যুদ্ধে বিশ্বামিত্রের পরাজয় ঘটে। এতে তিনি ক্ষত্রিয় শক্তি থেকে ব্রহ্মশক্তির শ্রেষ্ঠত্ব বুঝতে পারেন। তাই নিজে ব্রহ্মঋষি হওয়ার জন্য তার সিংহাসন ত্যাগ করে তপস্যা করতে থাকে। এ সময় বিশ্বামিত্রের সাথে ত্রিশঙ্কুর মিত্রতা হয়। বিশ্বামিত্র ত্রিশঙ্কুর স্বশরীরে স্বর্গারোহণ যজ্ঞ করতে রাজি হন।
এভাবে বশিষ্ঠ ও বিশ্বামিত্রের মাঝে শত্রুতা চলতে থাকে। এমনকি ত্রিশঙ্কুর পুত্র হরিশচন্দ্রের রাজত্ব কালেও তা বিদ্যমান ছিল। হরিশচন্দ্রের এক ছেলে, নাম রোহিত। হরিশচন্দ্র রোহিতকে বরুণের উদ্দেশ্যে বলি দেওয়ার জন্য প্রতিজ্ঞাবদ্ধ ছিলেন। বলি উৎসর্গে দেরি হচ্ছিল কেননা রাজা হরিশচন্দ্র শোথ রোগে (যে রোগে জলীয় পদার্থ জমে শরীরের কোনো অংশ ফুলে ওঠে) ভুগছিলেন। বশিষ্ঠের পরামর্শে রোহিত আজিগর্তের পুত্র শুনঃশেফকে ক্রয় করে নেয়। যাতে নিজের জায়গায় শুনঃশেফকে বলি দেওয়া যায়। উল্লেখ্য যে শুনঃশেফ ছিলেন বিশ্বামিত্রের বোনের নাতি। শুনঃশেফকে বিশ্বামিত্র বরুণমন্ত্র শিখিয়ে দেন। তাই বলির পূর্বে শুনঃশেফ যখন মন্ত্র উচ্চারণ করে তখন বরুণের আবির্ভাব ঘটে, তিনি শুনঃশেফের প্রতি খুশি হয়ে তাকে মুক্ত ঘোষণা করেন ও রাজা হরিশচন্দ্রের রোগ মুক্তি ঘটান। বিশ্বামিত্র তখন শুনঃশেফকে নিজের জ্যেষ্ঠপুত্র হিসাবে গ্রহণ করেন ও নতুন নাম দেন দেবরথ। কিন্তু এতে বিশ্বামিত্রের কিছু ছেলে বিদ্রোহ করে, বিশ্বামিত্র ও রাগান্বিত হয়ে তাদেরকে সমাজচ্যুত হওয়ার অভিশাপ দেন। তারাই ছিল বিভিন্ন দস্যু বংশ যেমন অন্ধ্র, মুতিব, পুলিন্দ ইত্যাদি বংশের পূর্বপুরুষ।  তৎপর বিশ্বামিত্র ব্রহ্মঋষির মর্যাদা প্রাপ্ত হন।
অপর দিকে হৈহয় বংশের রাজা অর্জুন কৃতবীর্য্য তার পিতা কৃতবীর্য্যের স্থলাভিষিক্ত হন। তিনি ছিলেন একজন পরাক্রমশালী রাজা। জমদগ্নির সাথে তিনি দীর্ঘ দ্বন্দ্বে জড়িয়ে পরেন। ইক্ষ্বাকু বংশের এক ক্ষুদ্র রাজার কন্যা রেণুকা। জমদগ্নি ও রেণুকার ঔরসে জন্ম নেন বিষ্ণুর অবতার পরশুরাম। পরশুরাম অর্জুন কৃতবীর্য্যকে হত্যা করলে প্রতিশোধ হিসাবে কৃতবীর্য্যের সন্তান জমদগ্নিকে হত্যা করেন। পরশুরাম এর সমুচিত জবাব দিতে ক্ষত্রিয় বংশের বিনাশ সাধনে দৃঢ় সংকল্প হন। পাঁচজন ব্যতীত তিনি সকল ক্ষত্রিয়কে হত্যা করেন।
এই পাঁচজন পাঁচটি জাতির সৃষ্টি করেন যথা — তলজংঘা, বিতিহোত্র, অবন্তি, তুডিকের, ও যত। এরা সম্মিলিত ভাবে অযোধ্যা আক্রমণ করে ও বাহু রাজাকে রাজ্যচ্যুত করে। তারা কাশিরাজ দিবদাস কে পরাজিত করে রাজ্যচ্যুত করে। দিবদাসের পুত্র প্রতর্দন, বিতিহোত্রদের পরাজিত করে রাজ্য উদ্ধার করেন। ক্ষণকাল পরে বাহু সাগর নামে এক পুত্র সন্তানের জন্ম দেন। সাগর তাদের সকল শত্রুকে পরাজিত করে সম্পূর্ণ রাজ্য উদ্ধার করেন ও চিরজীবনের জন্য হৈহয় বংশকে ধ্বংস করেন।
সাগরের পুত্রদের সংখ্যা ষাট হাজার। এক সময় সাগর রাজা অশ্বমেধ যজ্ঞ করেন । দেবরাজ ইন্দ্র সাগর রাজের প্রতি ঈর্ষান্বিত হয়ে অশ্বমেধ যজ্ঞের ঘোড়া চুরি করে পাতালে কপিল মুনির আশ্রমে বেধে রেখে আসেন। সাগর রাজার ষাট হাজার পুত্র ঘোড়া খুঁজতে গিয়ে সেটিকে কপিল মুনির আশ্রমে বাঁধা অবস্থায় দেখতে পান ।সাগর রাজার ছেলেরা কলিপ ঋষিকে ভুল বুঝে এই কাজের জন্য অপমান করলে, ঋষি তাদের শাপ দিয়ে ভস্মে পরিণত করেন। অতঃপর সাগর তার নাতি অংশুমানকে অযোধ্যার উত্তরাধিকারী করে যান। সাগরের শাসনের অবসানের সাথে সাথে সত্য যুগের পরিসমাপ্তি ঘটে।
ত্রেতা যুগ
অংশুমানের পৌত্র, রাজা সাগরের প্রপৌত্র — ভগীরথ, গঙ্গা নদীকে মর্ত্যে এনেছিলেন যাতে তার পূর্বপুরুষ গণ তথা সাগরের পুত্রদের পাপের প্রায়শ্চিত্ত হয় ও তারা স্বর্গে যেতে পারে। পরবর্তী খ্যাতিমান রাজা ছিলেন ঋতুপর্ণ, তিনি নিষদ রাজ নলের সাথে মিত্রতা স্থাপন করে তার খ্যাতি আরও বৃদ্ধি করেছিলেন। বিদর্ভের যাদব রাজ ভীমের কন্যা দময়ন্তির সাথে নলের বিবাহ হয়। দময়ন্তি ও নলের বিবাহের মজার কাহিনী তৎপরবর্তীতে দ্যূত ক্রীড়ায় সর্বস্ব হারিয়ে নিঃশ্ব হয়ে যান। পাণ্ডবরা যখন কাম্যক বনে ছিলেন তখন মহর্ষি বৃহদশ্ব যুধিষ্ঠিরকে নল-দময়ন্তীর এই উপাখ্যান বলেছিলেন। ভগীরথের পাশাপাশি সময়ে দুষ্মন্ত পৌরব বংশের পুনরুত্থান ঘটান। দুষ্মন্ত বিশ্বামিত্রের কন্যা শকুন্তলা কে বিয়ে করেন। দুষ্মন্ত ও শকুন্তলা ভরত নামের এক পুত্র সন্তানের জন্ম দেন। ভরত চক্রবর্তী উপাধী ধারণ করেন ও তার নামেই বংশের নামকরন করেন। তার উত্তর পুরুষদের মধ্যে হস্তী হলেন পঞ্চম। তিনি উচ্চ দোয়াবে রাজধানী স্থানান্তর করে তার নামানুসারে হস্তীনাপুর রাখেন। কয়েক পুরুষ পরে ভরত বংশীয়রাই বিখ্যাত ভ্রাতৃহত্যার যুদ্ধ - কুরুক্ষেত্রে অবতীর্ণ হন। যেখানে কৌরব, পাণ্ডব ও ভরতবংশের মধ্যে যুদ্ধ হয়।
হস্তীর অব্যবহিত পরেই ভরত বংশ চারটি ভাগে ভাগ হয়ে যায়। কৌরব ও পাঞ্চাল দুটি উল্লেখযোগ্য় বংশ। ঋগ্বেদে উল্লেখ আছে যে পাঞ্চাল নরেশ দিবদাস, দস্যু সম্বরের ৯৯ টি দুর্গ ধ্বংস করেন। গৌতম মুণির স্ত্রী অহল্যা তার বোন। ইন্দ্র অহল্যাকে প্ররোচিত করেন ও নিজ কাম বাসনা চরিতার্থ করেন। এতে গৌতম ক্ষিপ্ত হয়ে অহল্যা কে শাপ দিয়ে পাথরে পরিণত করে বনে ফেলে যান।
সুর্য বংশের আরেকবার উত্থান ঘটে রঘু, অজো ও দশরথের মত প্রজাবৎসল নৃপতিদের সময়ে। বাল্মীকির রামায়ণে দশরথের জ্যেষ্ঠ পুত্র রাম ও তার স্ত্রী সীতার কাহিনী বর্ণীত হয়েছে। রামের সৎমাতা কৈকেয়ির ষড়যন্ত্রের কারণে রাম, সীতা ও অনুজ লক্ষ্মণের বনবাস হয়। বনের মধ্যে সীতাকে রাক্ষস রাজ রাবণ হরণ করেন, লঙ্কায় নিজের প্রাসাদে বন্দী করে রাখেন। রামচন্দ্র বনের বানর ও ভল্লুকদের সাথে মৈত্রী স্থাপন করে লঙ্কা অবরোধ করেন। লঙ্কার যুদ্ধে রাবণ রামের কাছে পরাজিত হলে রাম তাকে হত্যা করেন। সীতাকে উদ্ধার করে তিনি অযোধ্যায় ফিরে গিয়ে সিংহাসনে আরোহণ করেন।
শ্রী রাম চন্দ্রের তিরভাবের সাথে সাথে ত্রেতা যুগের অবসান হয় ও দ্বাপর যুগের শুরু হয়। রাম চন্দ্রের পর সূর্য বংশের স্থায়ী পতন ঘটে।
দ্বাপর যুগ
ভিমের রাজত্বের পর যদু বংশ দুই ভাগে ভাগ হয়ে যায়। সতবতের দুই পুত্র অন্ধক ও বৃষ্ণি নিজ নিজ নামে রাজ্য পরিচালনা করেন। কংসের পিতা উগ্রসেন ছিলেন অন্ধক বংশীয়। অপরদিকে কৃষ্ণের পিতা বাসুদেব ছিলেন বৃষ্ণি বংশীয়।
পাঞ্চাল ভরত বংশীয় রাজা শ্রঞ্জয় এ সময় খ্যাতি ও প্রতিপত্তি অর্জন করেন। তার পুত্র চ্যবন ও পিজবন ছিলেন বীর যোদ্ধা। পিজবনের পুত্র সুদাস। তিনিও কিছু রাজ্য জয় করে সুদাস বংশের পত্তন করেন। কুরু, যাদব, শিবি, দ্রুহ্য, মৎস্য তুর্বসু ও অন্যান্যরা মিলে এক ফেডারেল রাজ্য স্থাপন করে। কেননা সুদা রাজ তাদের সবাইকে পরুশ্নি নদীর তীরে এক বিশাল যুদ্ধে পরাজিত করে। এ যুদ্ধকে বলা হয় দশ রাজার যুদ্ধ ঋগ্বেদের অনেকগুলো শ্লোকে এ বংশের ৫-৬ পুরুষ পর্যন্ত রাজাদের ও তাদের সমসাময়িক কবিদের সম্পর্কে বলা আছে।
কুরু বংশীয় বসু, যদু বংশের চেদী রাজ্য জয় করে সেখানে শাসন করতে থাকেন। তার জ্যেষ্ঠপুত্র বৃহদ্রথ মগধের রাজগিরিতে রাজধানী স্থাপন করেন। বৃহদ্রথের পুত্র জরাসন্ধ তার ক্ষমতা উত্তরে মথুরা ও দক্ষিণে বিদর্ভ পর্যন্ত বিস্তার করতে সক্ষম হন। উল্লেখ যে মথুরার অন্ধক রাজ কংশ তার বশ্যতা স্বীকার করেছিলেন। কংস ছিল অত্যাচারী শাসক। সে তার পিতা উগ্রসেন কে বন্দী করে ক্ষমতা দখল করে। কংসের ভাগ্নে শ্রী কৃষ্ণ। তিনি কংসকে বধ করে উগ্রসেনকে মুক্ত করে হৃত সিংহাসন ফিরিয়ে দেন। এতে জরাসন্ধ ক্ষিপ্ত হয়ে মথুরা আক্রমণ করেন। কৃষ্ণ তখন অন্ধক ও বৃষ্ণিদের সাথে পশ্চিম দিকে সৌরাষ্ট্রের দ্বারকায় রাজধানী স্থানান্তর করেন। এর পর কৃষ্ণ বিদর্ভ রাজকন্যা রুক্মিনীকে হরণ করতে গিয়ে রুক্মিনীর ভ্রাতাকে পরাজিত করেন ও রুক্মিনীকে বিয়ে করেন। পরবর্তী জীবনে কৃষ্ণ পাণ্ডবদের মিত্রে পরিণত হন। (নিচে দেখুন।)
পরবর্তী বিখ্যাত কৌরব রাজা হলেন প্রতীপ। তার পুত্র শান্তনু । প্রতীপের জ্যেষ্ঠ পুত্র দেবপি, সিংহাসনে বসলে বারো বছর রাজ্যে কোন বৃষ্টিপাত হয় না। এতে দেবপি তার অনুজ শান্তনুকে সিংহাসন ছেড়ে দিয়ে প্রধান ধর্ম গুরুর ভূমিকা পালন করে যজ্ঞ করতে থাকেন। ফলে অচিরেই বৃষ্টিপাত শুরু হয়।
ধৃতরাষ্ট্র ও পাণ্ডু ছিলেন শান্তুনুর পৌত্র । ধৃতরাষ্ট্র জ্যেষ্ঠ হলেও অন্ধ হওয়ার কারণে রাজ্য শাসনের অযোগ্য হন। ফলে পাণ্ডু সিংহাসনে বসেন। ধৃতরাষ্ট্রের অনেক পুত্র সন্তান ছিল, জ্যেষ্ঠ দুর্যোধন। অপরদিকে পাণ্ডুর ছিল পাঁচ পুত্র যথা- যুধিষ্ঠির, ভীম, অর্জুন, নকুল ও সহদেব। ধৃতরাষ্ট্র যেহেতু জ্যেষ্ঠ তাই তার পুত্ররা কৌরব বংশের ধরা হয়। আর পাণ্ডুর পুত্রদের পাণ্ডব বলা হয়। কুরু সিংহাসনের প্রকৃত উত্তরাধিকারী কে, এ প্রশ্নে দুই পরিবারের মধ্যে বিবাদের সৃষ্টি হয়। শান্তিপূর্ণ কোন সমাধান না হওয়ায় এ দুই পরিবার এক রক্তক্ষয়ী যুদ্ধে অবতীর্ণ হয়। বলা হয় যে ভারতের সকল ক্ষত্রিয় রাজারা কোন না কোন এক পক্ষের হয়ে এ যুদ্ধে অংশগ্রহণ করেছিলেন। আঠারো দিন ব্যাপী এ যুদ্ধ চলে। যুদ্ধে পাণ্ডবরা অনেক চাপের মধ্যে থাকলেও শ্রী কৃষ্ণের চালাকিতে তারা জয়ী হয়। মহাভারতে-এ যুদ্ধের বিস্তারিত বর্ণনা আছে।
উত্তরকালে যাদবরা গৃহযুদ্ধে জড়িয়ে পড়ে, কৃষ্ণ ও নিজেকে ধ্যানে মগ্ন রাখেন। দৈবক্রমে এক শিকারির বাণ এসে কৃষ্ণকে বিদ্ধ করে ও তিনি মারা যান। পাণ্ডবরা কৃষ্ণের পৌত্রকে ইন্দ্রপ্রস্থে রাজ্যভার দেন। শীঘ্রই পাণ্ডবরা ও অর্জুনের পৌত্র পরীক্ষিতকে হস্তীনাপুরের উত্তরাধিকারী করে নিজেরা বানপ্রস্থে গমন করেন। শ্রী কৃষ্ণের মৃত্যুর সাথে সাথে দ্বাপর যুগের পরিসমাপ্তি ঘটে।
কলি যুগ
পরীক্ষিত মৃগয়ায় ঋষি শমীককে অপমান করেন। এতে ঋষি শমিকের পুত্র শৃঙ্গী, পরীক্ষিত কে তক্ষকের দংশনে মৃত্যুর অভিশাপ দেন। অভিশাপের সপ্তম দিনে পরীক্ষিতকে তক্ষক দংশন করে। তাকে বাঁচানো সম্ভব হয়নি কেননা তক্ষকের বিষহরি মন্ত্র তেমন কেউ জানত না। কেবল জানত কশ্যপ। আর কশ্যপ ও তাদের আয়ত্তের বাইরে ছিল। পরীক্ষিতের পুত্র জনমজেয় তখন খুব ছোট ছিলেন। বড় হয়ে মন্ত্রীদের কাছে যখন তার পিতার মৃত্যুর বিবরণ শুনলেন, তখন তিনি সকল সর্পকে হত্যা করার জন্য সর্পসত্র যজ্ঞ করার প্রতিজ্ঞা করলেন। সর্পসত্র যজ্ঞ শুরু হলে সকল সর্প যজ্ঞের অগ্নিতে ভস্মীভূত হতে লাগল। তখন নাগরাজ বাসুকি তার ভগিনী মনসা ও মনসার স্বামী জরৎকারুর সাহায্য চাইলেন। জরৎকারুর নির্দেশে তার পুত্র মহাত্মা আস্তীক (যে তার মায়ের দিক থেকে ছিল অর্ধ সর্প) জনমেজয়ের কাছে গিয়ে তার প্রীতি উৎপাদন করে সর্পসত্র যজ্ঞ বন্ধ করান। সর্প যজ্ঞ চলার সময় জনমেজয়ে বৈসাম্পায়ন কাছ থেকে মহাভারতের কাহিনী শোনেন। বৈশম্পায়ন ছিলে ব্যাসদেবের শিষ্য।
পরীক্ষিতের ষষ্ঠ বংশধর নিচাক্ষু হস্তীনাপুরের রাজধানীকে ব্যস্ত নগরের কৌসম্বি তে স্থানান্তর করেন। পূর্বে এ নগরীটি গঙ্গা নদীর এক বন্যায় ধ্বংস হয়েছিল। উদ্যয়ন পর্যন্ত এ বংশের অনেকে শাসন করেন। উদ্যয়ন ছিলেন বৎসের রাজা, যিনি বুদ্ধের সমসাময়িক ছিলেন। অবন্তির যুবরাজ বাসবদত্ত পরে এ সাম্রাজ্য জয় করে নেন। বাসবদত্তের এ বিজয় আখ্যান বর্ণনা করেন গুনধ্য। পরে ভাষা ও শুদ্রক যথাক্রমে স্বপ্নবাসবদত্ত ও বিনাশবাসবদত্ত নাটকে বর্ণনা করেন।
মগধে বৃহদ্রথ ও জরাসন্ধের বংশধরেরা শাসন করতে থাকেন। পরে শিশুনাগ সাম্রাজ্যের কাছে তারা ও পরাজিত হয়। শিশু নাগ সাম্রাজ্যের বিখ্যাত রাজাদের মধ্যে আছেন- বিম্বিসার ও অজাতশত্রু। মহাপদ্ম নন্দ শিশুনাগ সাম্রাজ্যের সর্বশেষ রাজাকে পরাজিত করেন। তিনি সকল ক্ষত্রিয় বংশকেই তথা ইক্ষ্বাকু, পাঞ্চাল, কাশি, হৈহয়, বিতিহোত্র, কলিঙ্গ, অসংকা, কুরু, মৈথিলী, সুরসেনা সহ সবাই কে উৎখাত করে কেন্দ্রীয় ভারতকে হস্তগত করেন। পুরাণে তাই তাকে সকল ক্ষত্রিয় সংহার কারক ও সমগ্র পৃথিবী তাঁর একক শসনাধীন থাকায় সার্বভৌম শাসক হিসাবে অভিহিত করা হয়েছে।
মহাভারত অনুসারে কল্কি অবতারের আগমনে কলি যুগের সমাপ্তি ঘটবে ও আবার সত্য যুগ আরম্ভ হবে।
উপসংহার
যশ-খ্যাতির ক্ষণস্থায়ীত্ব বিবেচনা করে কবিগণ, রাজা ও ঋষিদের এই সুবিস্তৃত ইতিহাস কে কটাক্ষ করে সমাপ্ত করতে চেয়েছে:
বিক্রমী পৃথু সারা পৃথিবী চষে বেড়িয়েছেন ও শত্রুদের দমন করে নিজের বিজয় ধ্বজা উড়িয়েছেন, কিন্তু সময়ের ঝড়ো হাওয়ায় শিমুল তলার সূর্যালোকের মত তিনিও হারিয়েগেছেন। ইনিই কৃত্যবীর্য্য যিনি অসংখ্য শত্রুকে দমন করে সপ্তপাতাল অধিকার করেছিলেন। কিন্তু আজ তা শুধুই মৌখিক আলোচনার বিষয়। যে আলোচনায় তা হয় সত্য হিসাবে গৃহীত হবে অথবা অসত্য বলে প্রত্যাখ্যাত হবে। রঘু পুত্রের  সাম্রাজ্যের   উপর ধিক্কার জানাই, যে,  দশানন(রাবণ) এর বিরুদ্ধে বিজয়ী হয়ে পৃথীবির এক প্রান্ত থেকে ওপর প্রান্ত পর্যন্ত সাম্রাজ্য বিস্তার করে ছিল। এটা কি ধ্বংসাত্মক ব্যক্তির ক্রোধাগ্নিতে মুহূর্তে সব কিছুর প্রজ্বলন নয়? মান্ধাতা,যিনি বিশ্ব সম্রাট, তার উপস্থিতি ও কেবল কল্পকাহিনীতে। তাহলে এমন কি কোন ধার্মিক পাওয়া যাবে যে এই কথা শোনার পরও এ সবে বিশ্বাস করবে? ভাগীরথ, সাগর, ককুতস্থ, দশানন, রাম, লক্ষ্মণ, যুধিষ্টির ও অন্যান্য যাঁরা ছিলেন, তাঁরা কি আসলেই ছিলেন? বর্তমানে কি তাদের বিদ্যমানতা আছে? আমরা তার কিছুই জানিনা। এখনকার ক্ষমতাবান শাসক,বা যারা ভবিষ্যতে শাসন করবেন তাদেরকে আপনার সাথে অথবা অজানা কারো সাথে সম্পর্কিত করা গেলেও সবার একই নিয়তি, বর্তমান ও ভবিষ্যৎ উভয়ই মহাকালের গর্ভে বিলীন হবে ও মানুষ তাদের ভুলে যাবে। যেমন টা ভুলে গেছে তাদের পূর্বপুরুষ গণ। আর এই সত্যকে মেনে নিলে একজন জ্ঞানী মানুষ কখনই তার সম্পদ দ্বারা প্রভাবিত হবেন না, এমনকি সে তার সন্তান-সন্ততি, জমি-জমা বা তার ব্যক্তিগত যেকোন সম্পদকে সে তার নিজের মনে করবে না।
জৈন ঐতিহ্য
জৈনদের নিজস্ব ধর্মীয় ইতিহাস আছে, এ ধর্মের ২৪ জন তীর্থঙ্কর সময়ে সময়ে পৃথিবীতে আবির্ভূত হয়ে তাদের ধর্ম প্রতিষ্ঠা করে মানুষকে তাদের কর্তব্য কর্ম করা শিখিয়েছেন। রাম, জৈনরা যাঁকে পদ্ম হিসাবে চেনে তিনি পৃথিবীতে একজন স্বর্গীয় বীর হিসাবে আবির্ভূত হয়েছিলেন। এ ধর্মে আছেন নয়জন বাসুদেব ও নয়জন বলদেব/বলরাম, এঁনারাও এক একজন বীর, প্রত্যেক বাসুদেব-বলদেবের প্রতিপক্ষ হিসাবে মোট নয়জন প্রতিবাসুদেব আছেন। মহাভারতের কৃষ্ণ ও তার জ্যেষ্ঠ ভ্রাতা জৈনধর্মের বাসুদেব ও বলদেব। প্রতিবাসুদেব হিসাবে অন্যানদের সাথে আছেন রাবণ ও জরাসন্ধ। ভরত ও সাগর সহ আছেন ১২ জন বিশ্বাধিপতি চক্রবর্তী সম্রাট । ২৪ জন তীর্থঙ্কর, ৯ জন বাসুদেব, ৯ জন বলরাম, ৯ জন প্রতি বাসুদেব ও ১২ জন চক্রবর্তী সম্রাট কে একত্রে ৬৩ শাল্কো পুরুষ (গ্রেট মেন) বলা হয় । ব্রহ্মদেব/ব্রহ্মদত্তকে যেমন বৌদ্ধ ধর্মে পাওয়া যায়, জৈনধর্মে তার উপস্থিতি আছে। প্রাচীন ধর্মীয় উৎসগুলোতে ব্রাহ্মণদের থেকে জৈনদেরও আংশিক স্বতন্ত্রতা আছে বলে প্রতীয়মান হয়। কেননা তাদের উপকথা বা কিংবদন্তীগুলো অপরাপর ধর্মের চেয়ে উল্লেখযোগ্যভাবে বিধিবদ্ধ ও সুবিন্যাস্ত।
বৌদ্ধ ঐতিহ্য
বৌদ্ধদেরও স্বতন্ত ধর্মীয় ইতিহাস আছে। এ ধর্মমতে বিশ্বব্রহ্মাণ্ড চক্রের শুরুর দিকে মানবজাতি অবস্তুগত এক জগতে বাস করত, সেখানে তাদের খাদ্য-বস্ত্রের প্রয়োজন ছিল না, প্রয়োজন ছিল না কোন ব্যক্তিগত সম্পদের। সেখানে পরিবার, সমাজ, রাষ্ট্র ব্যবস্থা এমনকি কোন আইনগত বিধিনিষেধ ও ছিল না। বিশ্ববহ্মণ্ড যখন ধীরে ধীরে ক্ষয় হতে শুরু করে মানুষ তখন নিজেকে ক্ষিতিতে(পৃথিবীতে) আবদ্ধ করে ফেলে, ফলে খাদ্য, বস্ত্র ও বাসস্থানের প্রয়োজনীয়তা দেখা দেয়। যেহেতু মানুষ তার আদি গৌরব হারিয়েফেলে তাই সমাজে উদ্ভব হয় বর্ণপ্রথার। ফলে মানুষ উচ্চবর্ণ ও নিম্নবর্ণের পার্থক্য করে, নিজেদের মধ্যে বিভিন্ন বিষয়ে সমঝতা করে। এ সমঝতার ভিত্তিতেই মানুষ ব্যক্তিগত সম্পদ, পরিবার ও অন্যান্য প্রতিষ্ঠানের ধারণা লাভ করে। পারস্পারিক স্বার্থ সংঘাতে সমাজে শুরু হয় চৌর্যবৃত্তি, খুন, রাহাজানি ও ব্যভিচার। তাই মানুষ একত্রে মিলিত হয়ে সিদ্ধান্ত নিল যে, তারা নিজেদের মধ্য থেকে একজন কে বেছে নেবে যিনি শান্তি শৃঙ্খলা ফিরিয়ে আনবেন। বিনিময়ে তাকে উৎপাদিত ফসল ও গবাদিপশু থেকে কিয়দংশ দেওয়া হবে। এভাবে প্রথমে যাকে বেছে নেওয়া হয় তাকে বলা হয় মহাসামন্ত (উৎকৃষ্ট বাছাই)। তাকে রাজা অভিধা দেওয়া হয় কেননা তিনি প্রজাদের শান্তিবিধান করেন। এভাবে নির্বাচিত ষোড়শ মহাসামন্ত ও প্রথম চক্রবর্তী মহারাজা মান্ধাতা। মান্ধাতার পূর্বপুরুষদের মধ্যে আছেন, শুদ্রসেন, সাগর, ভরত, রাম দশরথী। তবে উল্লেখ্য যে শেষোক্ত তিনজনকে ব্রাহ্মণ ও জৈন ধর্মে ও পাওয়া যায়।
এই ধারাবাহিকতার একজন রাজা- কর্ণিকা, তার দুই পুত্র গৌতম ও ভরদ্বাজ। রাজা কর্ণিকার মৃত্যুর পর ভরদ্বাজ সিংহাসনে আরোহণ করেন। কিছুদিন পর বিনা কারণেই তিনি মারা যান। অপরদিকে গৌতমের জমাটবাঁধা রক্ত ও বীর্যের দ্বারা গঠিত ডিম্বে সুর্যের তাপে দুই পুত্রের জন্ম হয়। তাদের একজন বিখ্যাত ইক্ষভাকু(পালি ভাষায়- অক্কাকা) যিনি ভরদ্বাজের স্থলাভিষিক্ত হন ও সুর্য বংশ প্রতিষ্ঠা করেন।
ভারতীয় ধ্রুপদী কাব্যে প্রভাব
ভারতীয় ধ্রুপদী কাব্য সাহিত্য যেমন মহাকাব্য (অলংকার সমৃদ্ধ), নাটক ইত্যাদির মূলবিষয় বস্তু হিসাবে ধর্মীয় ইতিহাসকে মাপকাঠি হিসাবে প্রাথমিক ভাবে নির্ধারন করেছে। সে অনুসারে ভাল ভাল মহাকব্য যেমন- কালিদাসের রঘুবংশ, কুমার দাসের জানকি হরণ, ভাট্টির রাবণবধ বা ভাট্টিকাব্য ইত্যাদির কাহিনি রামায়ণ থেকে নেওয়া হয়েছে। এবং ভারবের কীর্তার্জুন, মাঘের শিশুপালবধ ও শ্রীহর্ষের নৈষাদ্ধচরিত ইত্যাদি মহাভারত-এর কাহিনি অবলম্বনে রচিত।
বাইশ রশি শিব সুন্দরী একাডেমি, সদরপুর
বাইশরশি শিব সুন্দরী একাডেমী বাংলাদেশের ফরিদপুর জেলার একটি উচ্চ বিদ্যালয়। ১৯১৪ সালে প্রতিষ্ঠিত এই বিদ্যালয়টি বাংলাদেশের অন্যতম প্রাচীন শিক্ষা প্রতিষ্ঠান।
অবস্থান
বাইশরশি ফরিদপুর জেলার সদরপুর উপজেলার অন্তর্গত সদরপুর ইউনিয়নের ঐতিহ্যবাহী একটি গ্রাম। এটি ভাঙ্গা এবং সদরপুর থানার সীমান্তবর্র্তী মিলন স্থলে অবস্থিত। এর পশ্চিমে স্রোতস্মিনী কাটাখালীর খাল প্রবাহিত। দক্ষিণে নুরল্যাগঞ্জ ইউনিয়ন। উত্তরে ডাক্তার বাজার এবং পূর্বে একাডেমীর প্রতিষ্ঠাতা জমিদার বাবুর বাড়ী ও বিশ্ব জাকের মঞ্জিল। ভৌগোলিক দিক থেকে তৎকালীন এর অবস্থান এক দুর্গম ও অনুন্নত এলাকায়, এমনি একটি স্থানে প্রথম পর্যায়ে যারা উন্নয়নের গোড়া পত্তন করেন, তারা হচ্ছেন এ বাইশরশি বাবুর বাড়ির জমিদারগণ।
ইতিহাস
আজকের বাইশরশি শিবসুন্দরী একাডেমীর জন্ম ১৯১৪ সনে। চিরস্থায়ী বন্দোবস্তোর পর বর্তমান সরকারী রাজেন্দ্র কলেজের প্রতিষ্ঠাতা জমিদার রাজেন্দ্রবাবুর পূর্বপুরুষেরা বাইশরশির জমিদার বৃটিশ সরকারের নিকট থেকে স্থায়ীভাবে নিয়ে নেয়। শিবসুন্দরী চৌধুরানী রাজেন্দ্রবাবুর জেঠাতভাই জমিদার মহীনচন্দ্র রায়ের স্ত্রী এবং বাহাদুর মাহেন্দ্র নারায়ন রায় চৌধুরীর মাতা। ফরিদপুরের তথা বাংলা ইতিহাস থেকে জানা যায় তৎকালে এতদাঞ্চলে প্রাথমিক বা মাধ্যমিক শিক্ষার কোন শিক্ষা প্রতিষ্ঠান ছিল না। জমিদারগণ নিজের সন্তানদের এবং আমত্যবর্গের সন্তানদের শিক্ষার্জনের লক্ষ্যে একটি প্রতিষ্ঠানের প্রয়োজনীয়তা অনুভব করেন। এলাকার ভুস্বামী, সামন্ত্মপ্রভু, আমত্যবর্গ ও পাইক পেয়াদার ছেলেমেয়েদের শিক্ষার জন্য তারা জমিদারকে একটি শিক্ষা প্রতিষ্ঠান গড়ে তোলার অনুরোধ জানান। এছাড়াও বঙ্গভঙ্গরদ রবীন্দ্রনাথ ঠাকুরের নোবেল বিজয়, বাংলার রাজনৈতিক ও সাংস্কৃতিক অঙ্গনে এক সুপ্ত রেঁনেসার হাওয়া লাগে। সে হাওয়া অজপাড়াগাঁয়ের এ বাইশরশি গ্রামেও লাগে। এমনি পটভূমিতে বিশ্বযুদ্ধের দামামা যখন সারা পৃথিবীতে বেজে উঠে ঠিক তখন ১৯১৪ সালে বিশিষ্ট বিদুৎসাহী ন্যায়পরায়ন জমিদার রায় বাহাদুর মহেন্দ্রনারায়ন রায় চৌধুরী তাঁর মাতা শিবসুন্দরী চৌধুরাণীর নামে বাইশরশি জমিদার বাড়ীর সন্নিকটে (পশ্চিম পার্শ্বে) ৮ (৭.৯৩) একর জমির উপর একটি বিদ্যালয় নির্মাণের চিন্তাভাবনা করেন।
অতঃপর স্কুল প্রতিষ্ঠার কাজ ও অন্যান্য আনুষ্ঠানিকতা দ্রত গতিতে এগোতে থাকে। সুযোগ্য তত্ত্বাবধায়ক কৈলাস চন্দ্র সাহার কর্মতৎপরতায় ও হিসাব রক্ষক রসিক লাল ভৌমিকের অক্লান্ত পরিশ্রমে বিদ্যানিকেতনটি ১৯১৪ সালে প্রতিষ্ঠিত হয় "শিবসুন্দরী একাডেমী" নামে।
অম্বুবাচী মেলা
অম্বুবাচী মেলা হিন্দু ধর্মের বাৎসরিক উৎসব। লোকবিশ্বাস মতে আষাঢ় মাসের ৭ তারিখে মৃগ শিরা নক্ষত্রের তিনটি পদ শেষ হলে পৃথিবী বা ধরিত্রী মা ঋতুময়ী হয়। এই সময়টিতে অম্বুবাচী পালন করা হয়।